Komisijos reglamentas (EB) Nr. 1638/2001
2001 m. liepos 24 d.
iš dalies pataisantis Tarybos reglamentą (EB) Nr. 2597/95 dėl tam tikruose ne Šiaurės Atlanto rajonuose žvejojančių valstybių narių statistinių duomenų apie nominalius sugavimus pateikimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. spalio 23 d. Tarybos reglamentą (EB) Nr. 2597 dėl tam tikruose ne Šiaurės Atlanto rajonuose žvejojančių valstybių narių statistinių duomenų teikimo apie nominalius sugavimus [1] pateikimo, ypač į jo 2 straipsnio 5 dalį ir 4 straipsnį,
kadangi:
(1) Konvenciją dėl tarptautinės prekybos nykstančiomis laukinių gyvūnų ir augalų rūšimis (CITES) pasirašiusių šalių konferencijos devintajame susitikime 1994 m. buvo pareikalauta, kad Jungtinių Tautų Maisto produktų ir žemės ūkio organizacija (FAO) ir žvejybos regioninės organizacijos kontroliuotų plokštėtažiaunių poklasiui priklausančių žuvų (ryklių, rajų ir spindulinių rajų) sužvejojamo kiekio ir prekybos jomis duomenis,
(2) Bendradarbiaudama su atitinkamomis regioninėmis žvejybos organizacijomis, Jungtinių Tautų Organizacijos Maisto produktų ir žemės ūkio organizacija (FAO) parengė plokštėtažiaunių žuvų, apie kurių sužvejojamus kiekius turėtų būti renkami statistiniai duomenys pagal Statlant sistemos klausimynus, rūšių sąrašą.
(3) Reglamento (EB) Nr. 2597/95 4 straipsnyje numatyta, kad valstybės narės, jeigu Europos Bendrijų statistikos tarnyba (Eurostat) iš anksto sutinka, duomenis gali teikti kitoje nei to reglamento V priede nustatytoje formoje arba kitokioje laikmenoje.
(4) Keletas valstybių narių paprašė, kad duomenys būtų teikiami kitoje nei Reglamento (EB) Nr. 2597/95 V priede nustatytoje formoje arba kitokioje laikmenoje (pirmiau minėtų Statlant klausimynų formoje).
(5) Šiame reglamente numatytoms priemonėms pritaria Tarybos sprendimu 72/279/EEB [2] įsteigtas Nuolatinis žemės ūkio statistikos komitetas,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2597/95 4 priedas keičiamas šio reglamento I priedu.
2 straipsnis
Valstybės narės gali pateikti duomenis pagal formą, kuri išsamiau nurodyta šio reglamento II priede.
3 straipsnis
Šis reglamentas įsigalioja 20 dieną nuo jo paskelbimo žurnale Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. liepos 24 d.